Nobelova nagrada za mir kineskom disidentu
Liu Šiaobo nagrađen je Nobelovom nagradom zbog, kako je rečeno, "njegove duge, nenasilne borbe za osnovna ljudska prava u Kini"
Ovogodišnja Nobelova nagrada za mir dodeljena je zatvorenom kineskom disidentu, Liu Šiaobou, koji se već dve decenije bori za reformu političkog sistema u Kini. Dok grupe za zaštitu ljudskih prava širom sveta pozdravljaju odluku Norveškog Nobelovog odbora, Kina ju je nazvala sramotnom i suprotnom principima nagrade za mir. Kineski disident Liu Šiaobo nagrađen je ovogodišnjom Nobelovom nagradom za mir zbog, kako je rečeno, "njegove duge, nenasilne borbe za osnovna ljudska prava u Kini". Norveški Nobelov odbor, u Oslu, koji dodeljuje tu nagradu, danas je objavio ime dobitnika, rekavši da njegovi članovi "odavno veruju u blisku vezu između ljudskih prava i mira". U stanu njegove supruge Liu Šia, u Pekingu, pod prismotrom velikog broja policajaca ubrzo su se okupili novinari i njegove pristalice. , rekla je Liu Šia. Jedan od njegovih pristalica rekao je da će ova nagrada doprineti promovisanju građanskih sloboda u Kini. Ali drugi kineski građani izražavaju drugačije mišljenje. , rekao je jedan građanin koji nije hteo da se predstavi. U svom poslednjem intervjuu pre hapšenja, decembra 2008, Liu Šiaobo je izneo svoja gledišta. , rekao je Liu Šiaobo. Na pitanje da li veruje da će za njegovog života Kina postati demokratska, Liu Šiaobo je odgovorio: rekao je Šiaobo. Politički i verski lideri i borci za ljudska prava širom sveta pozdravili su odluku Norveškog Nobelovog odbora, rekavši da ona podržava borbu za građanske slobode i ljudska prava. Mnogi od njih pozvali su kinesku vladu da oslobodi Liu Šiaoboa. Predsednik Barak Obama opisao ga je kao "elokventnog i hrabrog portparola" koji je "žrtvovao svoju slobodu za svoja uverenja". On je pozvao kinesku vladu da ga što je pre moguće pusti iz zatvora.